Jautakių tvenkinys

Jautakių tvenkinys - tvenkinys Lietuvoje, Mažeikių rajone, pietvakariniame  Mažeikių pakraštyjehttps://uetk.am.lt/portal/startPageForm.action. Sudarytas užtvenkus Ventos upę (Baltijos jūros intakas) 188,4 km nuo jos žiočių. Tvenkinio ilgis iš pietryčių į šiaurės vakarus - 5,2 km, plotis - iki 0,08 km. Yra 3 salos (0,09 ha, 0,04 ha ir 0,02 ha). Altitudė 46,5 m. Krantai aukštoki, daugiausia apaugę medžiais ir krūmais. Tvenkinys siauras, beveik neišsiliejantis iš upės vagos. Pakrantės beveik ištisai apaugę mišku, vietomis plyti pievos, dirbami laukai. Vakarinėje pakrantėje įsikūręs Jautakių kaimas, rytinėje - Troškučių sodų bendrijos gyvenvietė, Kalnėnų kaimas.

Tvenkinys įrengtas 1886 m., kai buvo pastatytas vandens malūnas. 2005 m. pastatyta 250 kW galios mažoji hidroelektrinė, įrengtas žuvitakishttps://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf .

 Šaltiniai 

Kategorija:Mažeikių rajono tvenkiniai
Kategorija:Venta